#### ROMÂNIA (**nu produce efecte juridice)\***

JUDEŢUL MUREŞ **Iniţiator**

MUNICIPIUL TÂRGU MUREŞ  **Primar,**

DIRECŢIA Activităţi Social-Culturale, Patrimoniale şi Comerciale **Soós Zoltán**

SERVICIUL Activităţi Culturale, Sportive, de Tineret şi Locativ

Nr. 36330 / 17.05.2021

# Referat de aprobare

**privind aprobarea Regulamentului pentru alocarea de fonduri**

**de la bugetul local al municipiului Târgu Mureş pentru unitățile de cult aparținând cultelor religioase recunoscute din România**

În temeiul O.G. nr. 82/2001 republicată, privind stabilirea unor forme de sprijin financiar pentru unitățile de cult aparținând cultelor religioase recunoscute din România și HG. nr. 1470/2002 -republicată privind aprobarea Normelor metodologice pentru aplicarea prevederilor O.G. nr.82/2001 privind stabilirea unor forme de sprijin financiar pentru unităţile de cult aparţinând cultelor religioase recunoscute din România cu modificările și completările ulterioare şi în conformitate cu prevederile art. 129, alin. 8, lit.a din OUG 57/2019 privind Codul administrativ din bugetul local se pot aloca sume pentru susţinerea activităţii cultelor.

Conform art.3, alin. 3, OG. Nr. 82/2001 (cu modificările şi completările ulterioare) cât şi art. 4, aliniat 2, HG nr.1470/2002 (cu modificările şi completările ulterioare) de la bugetele locale ale municipiilor ***se pot aloca*** *sume pentru completarea fondurilor proprii ale unităţilor de cult destinate:întreţinerii şi funcţionării unităţilor de cult fără venituri sau cu venituri mici; construirii, în condiţiile aprobării documentaţiilor tehnico- economice potrivit reglementărilor în vigoare, precum şi reparării lăcaşurilor de cult; conservării şi întreţinerii bunurilor aparținând cultelor și care fac parte din patrimoniul cultural național mobil(O.G. nr.82/2001); conservării și întreținerii bunurilor de patrimoniu aparținând cultelor religioase (H.G. nr. 1470/2002); desfăşurării unor activităţi de asistenţă socială şi medicală ale unităţilor de cult; amenajării şi întreţinerii muzeelor cultural- religioase; construirii, amenajării şi reparării clădirilor având destinaţia de aşezăminte de asistenţă socială şi medicală ale unităţilor de cult; construirii şi reparării sediilor administrative ale eparhiilor sau ale centrelor de cult; construirii şi reparării sediilor unităţilor de învăţământ teologic, proprietate a cultelor recunoscute*.

Pentru desfășurarea unor activități de asistență socială ale unităților de cult este aprobat la nivelul instituției un concurs de proiecte în baza Legii nr.34/1998 cu modificarile și completările ulterioare și a H.G. nr.1153/2001-normele metodologice de aplicare a Legii nr.34/1998.

Pentru desfășurarea unor activități de asistență medicală ale unităților de cult specificăm faptul că pe parcursul anilor nu a existat nici o solicitare pentru acest tip de cheltuială.

Propunem scoaterea din cheltuielile eligibile a celor privind *desfăşurarea unor activităţi de asistenţă socială şi medicală ale unităţilor de cult.*

Pentru a veni în sprijinul unităților de cult care doresc sa solicite sprijin financiar de la municipiul Târgu Mureș s-a întocmit un regulament privind alocarea de fonduri de la bugetul local.

Având în vedere cele de mai sus propunem spre aprobare Consiliului Local regulamentul pentru alocarea de fonduri de la bugetul local al municipiului Târgu Mureș pentru unitățile de cult aparținând cultelor religioase recunoscute din România conform anexei.

AVIZ favorabil al

Direcţiei Activităţi Social-Culturale, Patrimoniale şi Comerciale

Serviciul Activităţi Culturale, Sportive, de Tineret şi Locativ

Director executiv adjunct Şef Serviciu,

Cosmin Blaga Zătreanu Marina Ciugudean

Director Executiv

Korpadi Gyorgy

Întocmit/scris: Fabian Adela

\***Actele administrative sunt hotărârile de Consiliu Local care intră în vigoare şi produc efecte juridice după îndeplinirea condiţiilor prevăzute de art.129 și 139 din OUG 57/2019 privind Codul administrativ**

#### **ROMÂNIA Proiect**

**JUDEŢUL MUREŞ (nu produce efecte juridice)\***

**CONSILIUL MUNICIPAL TÂRGU MUREŞ Inițiator**

**PRIMAR,**

**Soós Zoltán**

### **Hotărârea nr.\_\_\_\_\_\_**

### **din\_\_\_\_\_\_\_\_\_\_\_\_\_2021**

**privind aprobarea Regulamentului pentru alocarea de fonduri**

**de la bugetul local al municipiului Târgu Mureş pentru unitățile de cult aparținând cultelor religioase recunoscute din România**

**Consiliul local municipal Târgu Mureş, întrunit în şedinţă ordinară de lucru,**

**Având în vedere:**

1. Referatul de aprobare nr.36330 / 17.05.2021, inițiat de Primar prin Direcţia Activităţi Social- Culturale, Patrimoniale şi Comerciale, Serviciul Activităţi Culturale, Sportive, de Tineret şi Locativ privind aprobarea Regulamentului pentru alocarea de fonduri de la bugetul local al municipiului Târgu Mureș pentru unitățile de cult aparținând cultelor religioase recunoscute din România
2. Avizul/Avizele favorabil(e) al(e) Compartimentului/Compartimentelor de specialitate,
3. Raportul Comisiilor de specialitate din cadrul Consiliului local municipal Târgu Mureș

**În conformitate cu prevederile:**

**-** O.G. nr. 82/2001 republicată privind stabilirea unor forme de sprijin financiar pentru unităţile de cult aparţinând cultelor religioase recunoscute din România (cu modificările și completările ulterioare)

-H.G. nr.1470/2002 republicată privind aprobarea Normelor metodologice pentru aplicarea prevederilor O.G. nr.82/2001 privind stabilirea unor forme de sprijin financiar pentru unităţile de cult aparţinând cultelor religioase recunoscute din România (cu modificările și completările ulterioare)

-L. 489/2006 republicată privind libertatea religioasă și regimul general al cultelor

-L. 273/2006 republicată privind finanțele publice locale (cu modificările și completările ulterioare)

- Având în vedere prevederile Legii nr. 52/2003 , art. 7, alin (1) și (2) -privind transparenţa decizională în administraţia publică, republicată,

- În temeiul prevederilor art. 129 alin.(1), alin. (7), lit.j, alin (8), lit.a alin.(14), art.196, alin.(1), lit. a şi ale art. 243, alin. (1), lit. a din OUG 57/2019 privind Codul administrativ,

**Hotăreşte:**

**ART.1** Se aprobă Regulamentul pentru alocarea de fonduri de la bugetul local al municipiului Târgu Mureș pentru unitățile de cult aparținând cultelor religioase recunoscute din România conform anexei care face parte integrantă din prezenta hotărâre.

**ART.2** Se aprobă ca termen limită pentru depunerea solicitărilor luna august (până în ultima zi lucrătoare) pentru anul în curs. În cazul în care rămân sume disponibile se va mai organiza o sesiune de depunere solicitări în luna octombrie (până în ultima zi lucrătoare) pentru anul în curs.

**ART.3** Cu aducerea la îndeplinire a prevederilor prezentei hotărâri se încredinţează Executivul Municipiului Târgu Mureş prin Direcţia Activităţi Social-Culturale, Patrimoniale şi Comerciale (Serviciul Activităţi Culturale, Sportive, de Tineret şi Locativ) și Direcţia Economică.

**ART.4** În conformitate cu prevederile art. 252, alin. (1), lit. c, ale art. 255 din OUG nr.57/2019 privind Codul administrativ și ale art.3, alin. (1) din Legea nr. 554/2004, Legea contenciosului administrativ, prezenta Hotărâre se înaintează Prefectului Judeţului Mureş, pentru exercitarea controlului de legalitate.

**ART.5** Prezenta hotărâre se comunică:

- Direcţiei Activităţi Social-Culturale, Patrimoniale şi Comerciale; Serviciului Activităţi Culturale, Sportive, de Tineret şi Locativ,

- Direcției Economice.

**Viză de legalitate,**

**p. Secretar general al Municipiului Târgu Mureş,**

**Szövérfi Lászlő**

\***Actele administrative sunt hotărârile de Consiliu Local care intră în vigoare şi produc efecte juridice după îndeplinirea condiţiilor prevăzute de art.129 și 139 din OUG 57/2019 privind Codul administrativ**

**Regulament ANEXA**

**privind alocarea de fonduri**

**de la bugetul local al municipiului Târgu Mureş pentru unitățile de cult aparținând cultelor religioase recunoscute din România**

**Capitolul I**

**PREVEDERI GENERALE**

**Scop şi definiţii**

1. Prezentul regulament are ca scop stabilirea cadrului general și a procedurii de acordare și justificare a alocațiilor reprezentând sprijin financiar de la bugetul local al municipiului Târgu Mureș pentru unitățile de cult aparținând cultelor religioase recunoscute din România.

Reglementările legale în vigoare pe baza cărora a fost elaborat acest regulament sunt:

* O.G. nr. 82/2001 privind stabilirea unor forme de sprijin financiar pentru unitățile de cult aparținând cultelor religioase recunoscute din România, republicată, cu modificările și completările ulterioare;
* H.G. nr. 1470/2002 privind aprobarea Normelor metodologice pentru aplicarea prevederilor O.G. nr. 82/2001, republicată, cu modificările și completările ulterioare;
* Legea nr. 489/2006 privind libertatea religioasă și regimul general al cultelor, republicată;
* Legea 273/2006 privind finanțele publice locale cu modificările și completările ulterioare;
* O.U.G. nr. 57/2019 privind Codul administrativ.

2. În înțelesul prezentului regulament, termenii și expresiile de mai jos au următoarea semnificație:

1. cultele recunoscute – sunt persoane juridice de utilitate publică care se organizează și funcționează în baza prevederilor constituționale și ale Legii nr. 489/2006 privind libertatea religioasă și regimul general al cultelor.
2. unitățile de cult – se înființează și se organizează de către culte potrivit propriilor statute, regulamente și coduri canonice (Legea nr. 489/2006).
3. lăcaș de cult – imobil în care se oficiază servicii religioase sau care deservește acestui scop, respectiv: biserică, templu, casă de rugăciune, moschee, geamie, sinagogă, casă de adunare, capelă, ansamblu monahal, clopotniță, arhondaric, trapeză, paraclis, chilie și alte clădiri și dependințe asimilate acestora.
4. sprijin financiar – sume alocate de la bugetul de stat sau de la bugetele locale, în condițiile legii.

**DOMENIU DE APLICARE**

3. Prevederile prezentului regulament se aplică pentru alocarea de fonduri de la bugetul local al municipiului Târgu Mureș pentru unitățile de cult aparținând cultelor religioase recunoscute din România.

4. Din bugetul local se pot aloca sume (sprijin financiar) pentru completarea fondurilor proprii (minim 10 %) ale unităților de cult destinate:

1. întreținerii și funcționării unităților de cult fără venituri sau cu venituri mici;
2. construirii, în condițiile aprobării documentațiilor tehnico-economice potrivit reglementărilor în vigoare, precum și reparării lăcașurilor de cult;
3. conservării și întreținerii bunurilor aparținând cultelor și care fac parte din patrimoniul cultural național mobil (O.G.nr.82/2001); conservării și întreținerii bunurilor de patrimoniu aparținând cultelor religioase (H.G.nr.1470/2002);
4. amenajării și întreținerii muzeelor cultural-religioase;
5. construirii, amenajării și reparării clădirilor având destinația de așezăminte de asistență socială și medicală ale unităților de cult;
6. construirii și reparării sediilor administrative ale eparhiilor sau ale centrelor de cult (după caz);
7. construirii și reparării sediilor unităților de învățământ teologic, proprietate a cultelor recunoscute.

**PREVEDERI BUGETARE**

5. Solicitările unităților de cult vor fi evaluate pentru acordarea unui sprijin financiar în limita prevederilor bugetare anuale aprobate de Consiliul Local al municipiului Târgu Mureș, stabilit potrivit prevederilor legale referitoare la elaborarea, aprobarea, executarea și raportarea bugetului local.

Municipiul Târgu Mureș poate organiza mai multe sesiuni de depunere de solicitări în limita bugetului aprobat, pentru anul în curs. Anunțul privind termenul de depunere va fi publicat pe site-ul instituției.

**CAPitolul II**

**Procedura de acordare a sprijinului financiar**

6. Procedura de acordare a de sprijinului financiar pentru unitățile de cult recunoscute din România de pe raza municipiului Târgu Mureș se desfășoară în următoarele etape:

1. publicarea anunțului pe site-ul instituției;
2. înregistrarea documentației de solicitare a sprijinului financiar în perioada stabilită, la registratura municipiului Târgu Mureș;
3. verificarea existenței documentelor, a eligibilității și a devizelor;
4. verificarea oportunității lucrărilor pentru care se solicită sprijin financiar, prin deplasarea la obiectivul specificat în documentația de solicitare;
5. evaluarea solicitărilor,
6. propunerea de către Comisia de evaluare a alocațiilor bugetare pentru unitățile de cult;
7. aprobarea alocațiilor bugetare prin Hotărâre a Consiliului Local;
8. comunicarea Hotărârii Consiliului Local unităților de cult;
9. acordarea sumelor alocate se va face integral sau în tranșe pe bază de solicitare (înregistrată la registratura municipiului Târgu Mureș).

7. Documentaţia va fi întocmită în limba română.

8. Suma solicitată va fi exprimată exclusiv în lei (RON).

9. Documente necesare:

1. cerere-tip ( anexa 1);
2. devizul de lucrări pentru construcții și reparații, întocmit potrivit reglementărilor în vigoare, pentru lucrările rămase de executat, datat pe anul în curs și vizat de diriginții de șantier;
3. copie de pe autorizaţia de construire, eliberată potrivit Legii nr. 50/1991 privind autorizarea executării lucrărilor de construcţii, republicată, cu modificările şi completările ulterioare;
4. în cazul bunurilor din patrimoniul cultural naţional, se va prezenta şi o copie a avizului eliberat de instituţiile specializate în domeniul patrimoniului cultural naţional, potrivit legislației în vigoare;
5. în cazul lucrărilor de pictură a lăcaşurilor de cult aparţinând Bisericii Ortodoxe Române, se va prezenta şi copia avizului eliberat de către Comisia pentru pictură bisericească;
6. pentru celelalte necesităţi ale unităţilor de cult, cererea de sprijin financiar va fi însoţită de documente specifice tipului de activitate în care se încadrează solicitarea;
7. avizul/solicitarea unităţii centrale de cult, pe anul în curs, pentru obţinerea sprijinului financiar de la municipiul Târgu Mureș;
8. copia certificatului de înregistrare fiscală;
9. certificate fiscale care să ateste că solicitantul nu are datorii la bugetul de stat și local;
10. adeverinţă certificată de bancă sau copia unui extras bancar, conform cu originalul, prin care este precizat codul IBAN al unităţii de cult solicitante;
11. declaraţie pe propria răspundere (anexa 2) a solicitantului că va folosi sprijinul financiar solicitat exclusiv pentru realizarea lucrărilor menţionate în documentaţia ataşată cererii-tip;
12. acte care să ateste proprietatea asupra imobilelor în care se desfășoară activități de învățământ teologic pentru care se solicită sprijin financiar;
13. extras de carte funciară;
14. documente care reflectă faptul că unitatea de cult este fără venituri sau cu venituri mici (după caz);
15. fotografii ce atestă stadiul existent al obiectivului ce impune executarea de lucrări pentru care se solicită sprijin financiar;

10. Documentele vor fi depuse în plic închis la registratura municipiului Târgu Mureș. Pe plic se va menționa unitatea de cult solicitantă; municipiul Târgu Mureș, Serviciul Activități Culturale, Sportive, de Tineret și Locativ; Solicitare Sprijin Financiar.

**Paşii întocmirii dosarului**

**Cererea tip:**

* + Se ia în considerare doar modelul din anexă.
  + Toate rubricile sunt obligatorii, în afară de rubricile *„Avizul Comisiei de pictură bisericească”*, unde, dacă nu este cazul, se pune o cratimă.
  + Rubrica *„Autorizaţia de constucţie”* este obligatorie, cu excepţia lucrărilor de pictură şi a celor de reparaţii curente.
  + La rubrica *„Motivarea cererii”* se detaliază obiectul cererii şi felul de lucrări pentru care este solicitat sprijinul financiar.
  + Valoarea devizului lucrărilor (după devizul anexat) rămase de executat cuprinde şi TVA-ul.
  + Stadiul lucrărilor pentru construcţii: organizare de şantiere, cota 0, cota 4, cota 10, în roşu, finisare etc. Stadiul lucrărilor pentru pictură: în procent din totalul suprafeţei de pictat.
  + Lipsa menţionării sprijinului financiar primit atrage nulitatea cererii.
  + Dacă sumele primite anterior nu au fost justificate dosarul nu se ia în considerare.
  + Semnătura solicitantului este obligatorie.
  + Se bifează la anexe actele care au fost ataşate dosarului.

**Declaraţia pe propria răspundere**: se ia în considerare doar modelul din anexă.

**Avizul/solicitarea unităţii centrale de cult** pe anul în curs.

**Autorizaţia de construcţie,** eliberată potrivit Legii nr. 50/1991 privind autorizarea executării lucrărilor de construcţii, republicată, cu modificările şi completările ulterioare se va ataşa în copie xerox, semnată de solicitant, cu menţiunea *„conform cu originalul”*.

**În cazul bunurilor din patrimoniul cultural naţional**, se va prezenta şi o copie a avizului eliberat de instituţiile specializate în domeniul patrimoniului cultural naţional, potrivit legislației în vigoare.

**În cazul lucrărilor de pictură** a bisericii sau al paraclisului se va prezenta şi copia avizului eliberat de Comisia pentru pictură bisericească, precum şi proiectul de deviz aprobat de Comisia pentru pictură bisericească a Bisericii Ortodoxe Române. Se vor ataşa în copie xerox, semnate de solicitant, cu menţiunea *„conform cu originalul”*. De asemenea se va prezenta şi devizul semnat cu pictorul, datat, pe lucrările rămase de executat, în lei, şi semnat de către ambele părţi (pictorul şi preotul sau consiliul parohial).

**Devizul de lucrări:**

* + Va fi la preţuri actualizate (în lei) şi potrivit reglementărilor în vigoare privind taxa pe valoarea adăugată, pentru lucrările rămase de executat.
  + Va fi analitic şi va cuprinde detaliat lucrările care vor fi efectuate şi cantităţile de materiale.
  + Trebuie semnat, datat de către solicitant, de ofertant cât și de dirigintele de specialitate, cu menţiunea *„conform cu originalul”*, dacă este în copie.

**Certificatul de înregistrare fiscală** (CIF) este necesar pentru identificarea persoanei juridice.

**Certificate fiscale** care să ateste că solicitantul nu are datorii la bugetul de stat și local (emise în luna în care se depune solicitarea de sprijin financiar). În cazul în care din certificatele fiscale reiese că unitatea de cult are datorii va fi exclusă de la procedura de evaluare și selecționare.

**Extrasul de cont** **bancar** sau **adeverința de la bancă** necesare pentru evidenţierea codului IBAN vor fi emise pe anul în curs.

Din **fotografii** trebuie să rezulte stadiul actual al lucrărilor. Pe verso se datează şi vor fi semnate de solicitant.

Toţi paşii de mai sus sunt obligatorii pentru ca dosarul să fie eligibil. Cererea și declarația vor fi transmise doar în original, documentele transmise în copie și care însoțesc solicitarea vor fi certificate „conform cu originalul”. Nu se admit documente care prezintă ștersături sau adăugiri, iar în cazul cererii-rubrici necompletate.

Documentaţiile incomplete vor putea fi completate în termen de maximum 30 de zile de la data depunerii cererii; în caz contrar, acestea nu vor fi propuse pentru alocarea de fonduri. Pentru lucrările propuse în devizul ce însoțește documentația necompletată în termen de 30 de zile de la data depunerii cererii, unitatea de cult/unitatea centrală de cult va putea depune o nouă cerere de alocare a unui sprijin financiar numai în anul calendaristic următor.

**CAPitolul III**

**EvaluareA cererilor de sprijin financiar**

11. Direcţia Activităţi Social-Culturale, Patrimoniale şi Comerciale, Serviciul Activități Culturale, Sportive, de Tineret și Locativ va prelua solicitările depuse (la registratura municipiului Târgu Mureș) de către unitățile de cult.

12. Compartimentele de specialitate din cadrul municipiului Târgu Mureș vor verifica existența documentelor, eligibilitatea și devizele, vor întocmi rapoarte în urma verificărilor efectuate care vor fi transmise comisiei de evaluare în vederea admiterii sau respingerii solicitărilor.

13. Cererile de sprijin financiar vor fi analizate și evaluate de către o comisie. Comisia va analiza solicitările depuse și va stabili cuantumul sumelor pentru unitățile de cult în vederea încadrării în suma aprobată în buget, pe baza concluziilor prezentate în rapoartele compartimentelor de specialitate.

14. Comisia propune spre aprobare Consiliului Local alocațiile bugetare pentru unitățile de cult.

15. Comisia de evaluare a solicitărilor unităților de cult este formată din membrii Comisiei pentru activităţi ştiinţifice, învăţământ, sănătate, cultură, sport, agrement şi integrare europeană, probleme de minorităţi şi culte din cadrul Consiliul Local al municipiului Târgu Mureş, din Direcţia Activităţi Social-Culturale, Patrimoniale şi Comerciale va fi desemnată o persoană prin dispoziție a Primarului municipiului Târgu Mureş și din Direcția Economică va fi desemnată o persoană prin dispoziție a Primarului municipiului Târgu Mureş. Membrii comisiei de evaluare sunt cu drept de vot.

Comisia este legal întrunită în prezența a minim jumătate plus unu din membrii cu drept de vot.

16. Secretarul Comisiei – din cadrul Serviciului Activități Culturale, Sportive, de Tineret și Locativ – va fi desemnat prin dispoziție a Primarului municipiului Târgu Mureş, fară drept de vot.

Secretarul Comisiei va întocmi un proces verbal care va sta la baza Proiectului de Hotărâre prin care se propune aprobarea alocațiilor bugetare (sprijin financiar) pentru unitățile de cult selecționate.

17. Comunicarea Hotărârii Consiliului Local care aprobă alocarea sumelor pentru fiecare unitate de cult solicitantă se face în mod public, pe site-ul Primăriei municipiului Târgu Mureş, [www.tirgumures.ro](http://www.tirgumures.ro), şi prin transmiterea către solicitant.

**CAPitolul IV**

**Acordarea sprijinului financiar**

18. Acordarea sprijinului financiar pentru unităţile de cult, aparţinând cultelor religioase recunoscute în România, se face în limita sumelor prevăzute anual în bugetul local cu această destinaţie, prin hotărâre a Consiliului Local, cu încheierea unui protocol de finanțare (anexa 6)

19. Sumele aprobate ca sprijin financiar pentru fiecare unitate de cult vor fi transmise direct solicitantului, integral ori eşalonat, cu informarea unității centrale de cult, în baza unei solicitări depusă de către fiecare unitate de cult.

20. Pentru acordarea tranșei a doua și a următoarelor tranșe este obligatorie justificarea sumei primite anterior.

**CAPITOLUL V**

**CONTROLUL MODULUI DE UTILIZARE A SPRIJINULUI FINANCIAR**

**Justificarea sprijinului financiar**

21. Modul de utilizare a sprijinului financiar de către unităţile de cult recunoscute din România se supune controlului compartimentelor de specialitate ale municipiului Târgu Mureş, Curtea de Conturi exercită controlul financiar asupra utilizării fondurilor publice de către unitățile de cult, aparținând cultelor religioase recunoscute din România.

22. Direcţia Activităţi Social-Culturale, Patrimoniale şi Comerciale, Serviciul Activități Culturale, Sportive, de Tineret și Locativ va prelua deconturile depuse (la registratura municipiului Târgu Mureș) de către unitățile de cult.

23. Dosarul de justificare pentru sprijinul financiar acordat trebuie să cuprindă următoarele:

1. adresă de înaintare ( anexa 3);
2. centralizatorul documentelor anexate trebuie să cuprindă facturile şi dovada plăţii acestora (ordin de plată, chitanţe sau bonuri fiscale) ( anexa 4);
3. extrasul de cont bancar prin care se face dovada primirii banilor de la municipiul Târgu Mureș sau chitanţa de înregistrare în evidenţa contabilă a unităţii de cult;
4. facturile fiscale, însoţite de dispoziții de plată, chitanţe, ordine de plată, extrase privind viramentele bancare, bon de casă, etc;
5. pentru lucrări de pictură sau procurări de materiale de la particulari, chitanţele de mână prin care se atestă plata acestor servicii vor cuprinde în mod obligatoriu numele şi prenumele vânzătorului în clar, precum şi datele de identitate. Chitanţele vor fi certificate, obligatoriu, de primar sau de un împuternicit al acestuia;
6. raportul de justificare pentru sumele primite ca sprijin financiar de la municipiul Târgu Mureş ( anexa 5);
7. facturile aferente executării lucrărilor de construcție, reparație, pictură vor fi însoțite, după caz, de situații de lucrări, contracte, acte adiționale, anexe contract/contracte, note privind stadiul lucrărilor, recepții ale lucrărilor, etc, vizate de diriginții de specialitate;
8. facturile de avans vor fi însoțite de facturi de regularizare a avansului;
9. vor fi prezentate la decont și documente justificative aferente sumelor reprezentând contribuția proprie a unității de cult (se păstrează procentul specificat în dosarul de solicitare);
10. actele justificative vor fi însoțite de fotografii care atestă stadiul lucrărilor executate, la data justificării;
11. documente justificative specifice în funcție de tipul de cheltuială;
12. În realizarea lucrărilor, serviciilor, etc pentru care au beneficiat de sprijin financiar, unitățile de cult vor respecta prevederile legislației în vigoare;
13. Pentru lucrările de pictură bisericească se vor trimite o copie a documentului de plată și o copie a ordinului de plată prin care s-au virat impozitul pe venit, contribuțiile individuale de asigurări sociale, asigurări sociale de sănătate și asigurări de șomaj, conform legii, în cazul în care lucrările de pictură sunt executate ca activitate dependentă, de un pictor angajat de unitatea de cult, prin contract de prestări de servicii încheiat în baza Codului civil;
14. chitanţele care atestă plăţi trebuie să cuprindă în mod obligatoriu în conţinutul lor următoarele: scopul plăţii, operaţiunea pentru care se face plata, numărul şi data eliberării; chitanțele care atestă plăți vor fi utilizate doar în cazurile în care nu se întocmesc facturi fiscale;

Toate documentele justificative, prezentate în copii xerox, vor fi certificate obligatoriu prin aplicarea semnăturii beneficiarului, cu specificarea „conform cu originalul”.

Documentele justificative trebuie să fie întocmite potrivit reglementărilor în vigoare privind activitatea financiar-contabilă.

Documentele justificative trebuie sa fie lizibile şi să nu prezinte ştersături; nu se admit documente trimise prin fax.

Nu se vor admite la justificare:

* documente care conţin achiziţii de materiale sau prestări de servicii, altele decât cele pentru care a fost acordat sprijinul financiar. Se vor lua în calcul doar cele care sunt prevăzute în devizul prezentat la dosarul de acordare;
* facturi emise sau plătite înainte de primirea sprijinului financiar;
* obiectele considerate mijloace fixe cu durata de utilizare mai mare de un an şi preţ unitar inclusiv TVA începând cu 2.500 lei.

24. Documentele justificative vor fi transmise până cel mai târziu la data de 31 decembrie a fiecărui an. În cazul primirii sprijinului financiar începând cu trimestrul IV justificarea se va face în cel mult 180 de zile de la primirea acestuia.

25. Dosarul de justificare pentru sprijinul financiar acordat va fi depus în plic închis la registratura municipiului Târgu Mureș. Pe plic se va menționa unitatea de cult solicitantă; municipiul Târgu Mureș, Serviciul Activități Culturale, Sportive, de Tineret și Locativ; Decont de cheltuieli.

26. Unitățile de cult care nu justifică sprijinul financiar conform termenelor precizate la alin. (1) lit. i), art.15 din H.G. 1470/2002 sunt obligate să restituie sumele rămase nejustificate în maximum 30 de zile de la expirarea termenului de justificare.

27. Nerespectarea prevederilor prezentului regulament de către beneficiarul sprijinului financiar alocat atrage după sine sistarea finanţării şi recuperarea sumelor utilizate necorespunzător.

**Capitolul VI**

**Dispoziţii finale**

28. Orice comunicare, solicitare, informare, notificare în legătură cu procedura de evaluare și selecţie se va transmite de către solicitanţi sub formă de document scris. Orice document scris trebuie înregistrat la registratura Primăriei municipiului Târgu Mureş, Piaţa Victoriei nr. 3.

29. Prezentul regulament se completează cu prevederile legale în vigoare.

30. Prevederile regulamentului vor fi aplicate începând cu anul 2021.

**Anexe**

31. Următoarele anexe fac parte integrantă din prezentul regulament:

a) Anexa 1 – cerere de solicitare de sprijin financiar;

b) Anexa 2 – declaraţie pe proprie răspundere a reprezentantului unității de cult;

c) Anexa 3 – adresă înaintare acte justificative;

d) Anexa 4 – centralizator acte justificative;

e) Anexa 5 – raport de justificare pentru sumele primite ca sprijin financiar de la bugetul local al municipiului Târgu Mureş.

f) Anexa 6 – protocol de finanțare

**Anexa 1**

**UNITATEA DE CULT**

**Nr.[[1]](#footnote-1)\_\_\_\_\_\_/Data\_\_\_\_\_\_\_\_\_\_\_\_\_\_\_\_\_\_**

**C E R E R E**

**pentru acordarea sprijinului financiar conform Ordonanței Guvernului nr. 82/2001**

**şi Hotărârii Guvernului nr. 1470/2002**

Unitatea de cult solicitantă[[2]](#footnote-2):

....................................................................................................................................................................

Cultul / Eparhia:

....................................................................................................................................................................

Adresa completă a unităţii de cult solicitante:

....................................................................................................................................................................

....................................................................................................................................................................

Adresa completă a obiectivului pentru care se solicită sprijin financiar (în cazul în care diferă de adresa unităţii de cult):

...........................................................…………………………………………….....................................

Hramul (dacă este cazul): ..........................................................................................................................

Codul de Înregistrare Fiscală al unității de cult: …………………………………………………….......

Numele şi prenumele reprezentantului unității de cult:............................................................................

Funcţia: ......................................; Telefonul: .........................................; E-mail: …….………….…….

Contul bancar deschis la: ......................................................... Sucursala: ...............................................

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Codul IBAN: |  |  |  |  |  |  |  |  |  |  |  |  |  |  |  |  |  |  |  |  |  |  |  |  |

Obiectul cererii: .........................................................................................................................................

....................................................................................................................................................................

Motivarea cererii: ......................................................................................................................................

....................................................................................................................................................................

...........................................................…………………………………………….....................................

...........................................................…………………………………………….....................................

Numărul enoriașilor...................................................................................................................................

Numărul şi data autorizaţiei de construire: ................................; Data încetării valabilității: ..................

Avizul eliberat de instituțiile de specialitate în domeniul patrimoniului cultural național........................

Numărul şi data avizului Comisiei de Pictură Bisericească (dacă este cazul): …….................................

Data începerii lucrărilor: ...........................................................................................................................

Stadiul lucrărilor[[3]](#footnote-3): .....................................................................................................................................

Valoarea devizului lucrărilor rămase de executat: ....................................................................................

din care sumă solicitată.....................................contribuție proprie..........................................................

În ce ani și categoria de cheltuieli pentru care a primit sprijin financiar de la Municipiul Târgu Mureș, anul și cuantumul pentru fiecare an din ultimii 5 ani:

................................................................……………………

................................................................……………………

................................................................……………………

................................................................……………………

................................................................……………………

Dacă au fost justificate în totalitate sumele primite: .................................................................................

Sprijinul financiar primit din partea altor instituții publice, denumirea instituției, categoria de cheltuieli și cuantumul pentru fiecare an din ultimii 5 ani:

....................................................................................................................................……………………

....................................................................................................................................……………………

....................................................................................................................................……………………

....................................................................................................................................……………………

....................................................................................................................................……………………

**CERTIFIC exactitatea datelor de mai sus, pentru care răspund conform prevederilor legale, şi mă oblig să justific sumele primite, conform normelor legale**

**Semnătura solicitantului**

**ANEXE:**

* Avizul/solicitarea unităţii centrale de cult
* Declaraţia-tip pe propria răspundere (conform anexa)
* Autorizaţia de construire (dacă este cazul)[[4]](#footnote-4)
* Avizul Comisiei de Pictură Bisericească (dacă este cazul)4
* Avizul eliberat de instituțiile specializate în domeniul patrimoniului cultural național (dacă este cazul)4
* Devizul pe anul în curs al lucrărilor rămase de executat4
* Certificatul de Înregistrare Fiscală4
* Certificatele Fiscale
* Extrasul de cont bancar/adeverință bancă cod IBAN4/
* Extras de carte funciară4
* Fotografii cu stadiul actual al lucrărilor

**Anexa 2**

**DECLARAŢIE**

Subsemnatul, …....................................................., reprezentant legal al parohiei/unităţii de cult cu hramul „…......................................................” (dacă este cazul) din localitatea …..................................., str. …………..............................., nr. …......, judeţul/sectorul…................................, având CIF….........................................., din cadrul eparhiei/cultului ……………………………………………………………………, cunoscând prevederile din Codul penal privind falsul în declaraţii, îmi asum pe propria răspundere următoarele:

- datele, informaţiile şi documentele prezentate în dosarul de solicitare a sprijinului financiar sau în dosarul de justificare a sumelor primite corespund realităţii;

- parohia/unitatea de cult nu are datorii şi obligaţii neachitate la scadenţă către persoane juridice sau bunuri urmărite în vederea executării silite;

- unitatea de cult pe care o reprezint nu are datorii restante către bugetul de stat, bugetul asigurărilor sociale de stat, bugetul asigurărilor sociale de sănătate, bugetele locale sau fonduri speciale;

- mă angajez ca sprijinul financiar care va fi alocat parohiei/unităţii de cult să-l utilizez în scopul pentru care a fost solicitat şi să-l justific integral, în condiţiile legii; în documentele justificative nu voi prezenta facturi şi chitanţe pentru mijloace fixe a căror valoare depăşeşte 2.499,99 lei, inclusiv TVA;

- documentele depuse la Municipiul Târgu Mureș în scopul justificării sprijinului financiar acordat unităţii de cult nu vor face obiectul justificării către alte instituţii publice;

- Certificatul de Înregistrare Fiscală şi contul bancar aparţin parohiei/unităţii de cult care a solicitat sprijinul financiar;

|  |
| --- |
| Reprezentantul unităţii de cult solicitante  Semnătura |

Reprezentantul unității centrale de cult

Semnătura

Data:…………………

**Anexa 3**

**Către,**

**Municipiul Târgu Mureş**

***P-ţa Victoriei, nr. 3***

Vă trimitem alăturat documentele justificative pentru suma primită ca sprijin financiar în sumă de...............................lei, primită în data de...................(ziua, luna, anul).

Menţionez că justific suma de .............................lei, conform centralizatorului şi documentelor justificative anexate.

Semnătura beneficiarului

**Anexa 4**

*Notă: Documentele justificative vor fi îndosariate*.

**CENTRALIZATOR**

**PRIVIND JUSTIFICAREA SPRIJINULUI ACORDAT**

**PENTRU (construcţii, reparaţii, etc)..................................................**

**LA LĂCAŞUL DE CULT (Parohie, Mănăstire etc.).........................**

**UNITATEA CENTRALĂ DE CULT (Arhiepiscopie, Epicopie, etc) ..................................................................**

**DIN DATA DE..................................**

**ÎN SUMA DE....................................**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Nr. Crt. | Unitatea furnizoare | ***Factura*** | | | | | ***Achitat*** | | |
| Numărul  facturii | Data  facturii | Valoarea fără TVA | Valoare TVA | Valoare totală  (inclusiv TVA) | Nr OP/  Chitanţa | Data | Suma  plătită |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
| TOTAL | |  |  |  |  |  |  |  |  |

**Întocmit (nume, prenume, funcţia)**

**DATA ÎNTOCMIRII**

**Semnătura beneficiarului**

**Anexa 5**

**RAPORT DE JUSTIFICARE**

**PENTRU SUMELE PRIMITE CA SPRIJIN FINANCIAR**

**I. DATE GENERALE**

1. **Datele de identificare ale unităţii de cult:**

|  |  |
| --- | --- |
| **Unitatea centrală de cult** |  |
| **Hramul** |  |
| **Denumirea unităţii de cult** |  |
| **Localitate** |  |
| **Adresa unităţii de cult** |  |
| **Judeţul** |  |
| **Cod Fiscal** |  |

1. **Datele de identificare ale reprezentantului:**

|  |  |
| --- | --- |
| **Numele reprezentantului:** |  |
| **Date personale (CNP):** |  |
| **Telefon:** |  |

**II. justificarea sumelor primite**

**1. Suma primită în anul în curs**

|  |  |
| --- | --- |
| **Suma primită** |  |
| **Valoarea devizului din dosarul de cerere** |  |
| **Scopul pentru care a fost solicitată suma[[5]](#footnote-5)** |  |

**2. Scurtă descriere a lucrărilor efectuate** (maxim 20 de rânduri)

|  |
| --- |
| **Detaliere concretă a lucrărilor efectuate pe banii primiţi de la Municipiul Târgu Mureș (inclusiv achiziţionarea de materiale de construcţii):** |

**3. Finanţări primite de la Municipiul Târgu Mureș în ultimii 5 ani pentru unitatea de cult**

|  |  |  |
| --- | --- | --- |
| **Nr.**  **Crt.** | **Anul** | **Suma (lei)** |
| **1.** |  |  |
| **2.** |  |  |
| **3.** |  |  |
| **4.** |  |  |
| **5.** |  |  |

**4.Categoria de cheltuieli și finanţările primite pentru unitatea de cult de la alte autorităţi publice, altele decât Municipiul Târgu Mureș (inclusiv fonduri europene), în ultimii 5 ani**

|  |  |  |  |
| --- | --- | --- | --- |
| **Nr.**  **Crt.** | **Anul** | **Instituţia** | **Categoria de cheltuieli și suma (lei)** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

**Declar pe propria răspundere că facturile şi chitanţele prezentate spre justificare în dosarul prezentat nu au fost folosite la alte instituţii ale statului pentru justificarea unor sume primite.**

**Cunoscând pedeapsa prevăzută în Codul penal pentru infracţiunea de fals în declaraţii, am verificat datele din prezenta declaraţie, care este completă şi corectă.**

|  |  |  |
| --- | --- | --- |
| **AVIZAT UNITATEA CENTRALĂ DE CULT[[6]](#footnote-6)\*** |  | **REPREZENTANT UNITATEA DE CULT**  **ȘI SEMNĂTURA**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |

**Anexa 6**

**Protocol de finanțare**

nr. ...... din data de...........................

**Cap. I. PĂRŢILE CONTRACTANTE**

**Art. 1.**

**Municipiului Târgu Mureş,** reprezentată prin primar Soós Zoltán, cu sediul în Târgu Mureş, Piaţa Victoriei, nr. 3, judeţul Mureș, cod fiscal 4322823, cont ………………………………………………………, deschis la Trezoreria Târgu Mureş, denumit în continuare instituţia finanţatoare,

şi

**Unitatea de cult**……………………………….................…………………………, cu sediul în localitatea ……........................,str.............................,nr........, judetul............................, cod fiscal ........................, cont ………………………………………………………, deschis la .........................................................., denumit în continuare beneficiar

în temeiul:

* O.G. nr. 82/2001 privind stabilirea unor forme de sprijin financiar pentru unităţile de cult aparţinând cultelor religioase recunoscute din România, aprobată cu modificările şi completările ulterioare prin Legea nr.125/2002;
* H.G. nr. 1470/2002 privind aprobarea Normelor metodologice pentru aplicarea prevederilor O.G. nr. 82/2001, cu modificările şi completările ulterioare.
* Regulamentului privind alocarea de fonduri de la bugetul local al Municipiului Târgu Mureş, pentru unităţile de cult aparţinând cultelor religioase recunoscute din România aprobat prin HCL nr.\_\_\_\_\_\_\_\_/2021,

au încheiat, de comun acord, prezentul protocol.

**Cap. II. OBIECTUL ȘI VALOAREA PROTOCOLULUI**

**Art. 2.** Obiectul protocolului îl constituie acordarea sprijinului financiar unităţii de cult pe baza dispoziţiilor Ordonanţei Guvernului nr. 82/2001privind stabilirea unor forme de sprijin financiar pentru unitatile de cult apartinând cultelor religioase recunoscute din România,aprobată cu modificări prin Legea nr. 125/2002, modificată şi completată şi a normelor metodologice pentru aplicare ale acesteia, aprobate prin Hotărârea Guvernului nr. 1470/2002, cu modificările şi completările ulterioare şi HCL nr.\_\_\_\_\_\_\_/\_\_\_\_\_\_\_

**Art. 3** Sprijinul financiar de la bugetul local al Municipiului Târgu Mureş este în valoare de .............…………..,fiind alocat pentru …………...........………………………………………, conform HCL nr.\_\_\_\_\_\_\_/\_\_\_\_\_\_\_.

Sprijinul financiar poate fi acordat integral sau în tranșe, după caz, în funcție de solicitarea beneficiarului.

**Cap. III. DREPTURILE ŞI OBLIGAŢIILE PĂRŢILOR**

**Art. 4. Unitatea de cult** are următoarele drepturi și obligații:

1. să utilizeze suma prevăzută la art.3 exclusiv pentru categoriile de cheltuieli pentru care au fost acordate;
2. să respecte prevederile legislației în vigoare în realizarea lucrărilor, serviciilor, etc pentru care au beneficiat de sprijin financiar;
3. să permită persoanelor delegate de instituția finanțatoare să efectueze controlul privind modul de utilizare a fondurilor prevăzute la art.3;
4. să prezinte documente justificative privind suma primită și suma care reprezintă contribuția proprie înaintea solicitării următoarei tranșe din protocol;
5. să transmită documentele justificative până cel mai târziu la data de 31 decembrie a anului în curs, iar pentru sprijinul financiar primit în trimestrul IV justificarea se va face în cel mult 180 de zile de la primirea acestuia;
6. să restituie sumele rămase nejustificate în maxim 30 de zile de la expirarea termenului de justificare.

**Art. 5. Unitatea finanțatoare** are următoarele drepturi și obligații:

1. să supravegheze și să controleze modul de utilizare a sumei repartizate, precum și modul de respectare a dispozițiilor legale;
2. să plătească suma prevăzută la art.3;
3. în cazul în care unitatea de cult nu respectă prevederile prezentului protocol, unitatea finanțatoare are dreptul de a solicita restituirea sumelor acordate, precum și sistarea virării sau diminuarea sumei repartizate, după caz;
4. să solicite remedierea, în termen de 15 zile de la comunicare, a situației prin care beneficiarul nu și-a respectat obligațiile, iar în caz de neconformare să suspende sau să rezilieze protocolul, după caz;
5. are dreptul de a nu mai aloca timp de trei ani sprijin financiar pentru unităţile de cult care nu justifică sumele de care au beneficiat, iar timp de un an unităţilor de cult care le-au justificat cu întârziere;
6. are dreptul de a fi prezentă, prin reprezentantul său, la recepţia lucrărilor realizate şi cu sprijinul său;
7. are obligaţia să sesizeze organelor de control, în cazul existenţei unor indicii temeinice privind folosirea ilegală a fondurilor acordate unităţii de cult.

**Cap. IV. FORȚA MAJORĂ**

**Art. 6.** Este exonerată de răspundere pentru neexecutare sau executare necorespunzătoare a obligațiilor ce-i revin partea care a fost împiedicată de intervenția unui caz de forță majoră.

**Art. 7.** Este forță majoră evenimentul absolut imprevizibil, imposibil deîmpiedicat și independent de voința părților, care le oprește sa-și execute obligațiile ce le revin potrivit prezentului protocol.

**Art. 8.** Intervenția forței majore trebuie comunicată de partea care o invocă în termen de două zile calendaristice de la data apariției acesteia.

**Cap. V. SOLUȚIONAREA EVENTUALELOR DIVERGENȚE ȘI A LITIGIILOR**

**Art. 9.** Pentru neexecutarea sau executarea necorespunzătoare a obligațiilor asumate prin prezentul protocol, partea în culpă răspunde în condițiile dispozițiilor legale în vigoare.

**Art. 10.** Părțile vor depune toate eforturile pentru a realiza pe cale amiabilă orice neînțelegere sau divergențe care se pot ivi între ele în legătură cu prezentul protocol.

**Art. 11**. Dacă încercarea de soluționare pe cale amiabilă eșuează, oricare dintre părți are dreptul de a se adresa instanțelor de judecată competente.

**Cap. V.DISPOZIȚII FINALE**

**Art. 12.** Modul de utilizare a sprijinului financiar de către unităţile de cult recunoscute din România se supune controlului compartimentelor de specialitate ale Municipiului Târgu Mureş, Compartimentului de Audit public intern, potrivit legii. Curtea de Conturi exercită controlul financiar asupra utilizării fondurilor publice de către unităţile de cult, aparţinând cultelor religioase recunoscute din România.

|  |  |
| --- | --- |
| **Municipiul Târgu Mureş,**  **Primar**  **\_\_\_\_\_\_\_\_\_\_\_\_** | **Unitatea de cult**  **Preot/pastor**  \_\_\_\_\_\_\_\_\_\_\_\_\_\_\_\_\_\_ |

1. Va fi trecut numărul de înregistrare din Registrul de Intrări/Ieșiri al unității de cult. [↑](#footnote-ref-1)
2. Va fi trecută denumirea unității de cult așa cum este înscrisă în Certificatul de Înregistrare Fiscală. [↑](#footnote-ref-2)
3. Va fi trecută o scurtă descriere a stadiului lucrărilor; în cazul lucrărilor de pictură trebuie trecut procentul executat din totalul lucrării. [↑](#footnote-ref-3)
4. Documentele pot fi prezentate în fotocopie, certificate, sub semnătura beneficiarului, cu mențiunea „conform cu originalul”. [↑](#footnote-ref-4)
5. Construcţie, reparaţii curente sau capitale, lucrări de pictură, etc. [↑](#footnote-ref-5)
6. \*pentru cultele ortodox, romano-catolic, greco-catolic, reformat: episcopie, pentru alte culte, organul central al cultului respectiv. [↑](#footnote-ref-6)